13 snart 30

13 snart 30 (orig. 13 Going on 30) er en romantisk komedie fra 2004. Filmen er regissert av Gary Winick, skrevet av Josh Goldsmith og Cathy Yuspa, og har Jennifer Garner og Mark Ruffalo i hovedrollene.

Handling 
13-årige Jenna er upopulær på skolen og synes ikke hun har bra nok kropp, og vil ikke noe annet enn å bli voksen i en fei. På trettenårsdagen i 1987 får hun mulighet til å ønske seg noe – og hun ønsker selvfølgelig å bli voksen. Neste morgen våkner hun dermed opp som 30-årige Jenna (Jennifer Garner) i 2004. Hun er i en helt ny virkelighet, som redaktør i et kjent moteblad, noe som slett ikke er lett når man har en mental alder på 13. Hun er generelt veldig respektert og populær hos alle, men hun sliter med å venne seg til denne verdenen.

Hun oppsøker sin tidligere bestevenn Matt (Mark Ruffalo), som det viser seg at hun ikke har sett i denne virkeligheten på 15 år, for å få grep på hverdagen. Følelser oppstår mellom dem, men det er ett problem – Matt skal gifte seg. Hun får også problemer å hanskes med på jobben, siden barndomsvenninnen Lucy (Judy Greer) vil ha jobben hennes og planlegger å få henne av veien.

Rolleliste

Eksterne lenker 
 

Fantasyfilmer fra USA
Filmer fra 2004
Romantiske komedier fra USA
Engelskspråklige filmer
Filmer lagt til New York
Filmer lagt til New Jersey
Filmer satt til 1980-årene
Filmer satt til 2000-årene